tomron87/hebrew-wikipedia-sentences-corpus huggingface dataset:
בתקופת הייחום מתקשרים בני הזוג על ידי קולות וצווחות מרובות, הדבר תורם לחיזוק הקשר ומרחיק טורפים ושכנים לא רצויים מהטריטוריה החדשה שנבנית.
גיבון שחור-כיפה (שם מדעי: Hylobates pileatus) מין בסוג גיבון גיבון שבמשפחת הגיבונים.
הם בעלי גוף דק, ידיים ארוכות במיוחד וללא זנב כמו שאר חברי המשפחה.
לזכרים פרווה שחורה וגפיים לבנות, לנקבות פרווה בהירה: חומה בהירה עד כסופה אפורה, שהחזה והראש, למעט צידיו, שחורים.
למין שק גרון חיצוני קטן (לא כמו הסיאמנג) המשמש כתיבת תהודה להגברת קולו.
הגיבון שחור-הכיפה נפוץ ביערות הגשם, יערות המונסון ויערות העד הטרופיים שבדרום מזרח תאילנד, בקמבודיה, לאוס ווייטנאם.
כמו יתר חברי הקבוצה, מנהל הגיבון שחור-הכיפה אורח חיים מונוגמי, כאשר הזכר והנקבה יוצאים מתוך גרעין משפחתם עם הגיעם לבגרות ויוצרים תא משפחתי עם צאצא - שני צאצאים.
צאצא יחיד נולד כל 2–3 שנים לערך, לאחר הריון של 7–8 חודשים.
הנקבה שומרת על הצאצאים עד הגיעם לגיל שנתיים.
מקרי פוליגמיה נראו במין זה.
לעיתים רחוקות נצפו באזורים חופפי טריטוריה, בני זוג מהמין גיבון לבן-יד יוצרים תא משפחתי פוליגמי עם המין, טרם תועדו מקרי רבייה בין-מיניים.
המין מעדיף את צמרות העצים ומבלה בהם את חייו, הוא נח וישן בעצים רחבים בעלי ענפים מתפרשים.
המין אוכל בעיקר פירות עתירי סוכר (תאנים), אך לא יבחל גם בפרחים ובחרקים.
הגיבונים משיגים מים על ידי טבילת ידיהם במקווי מים או בעלים רטובים, וליקוק פרוותם הספוגה.
הגיבון נע על האדמה למרחקים קצרים בלבד, הוא מטפס רק בעת עייפות ואחרי אכילה.
הוא מתנייד לרוב על ידי קפיצות ארוכות מרחק (10 מטרים) בין ענפי העצים ותפיסתם בעזרת ידיו הארוכות, מה שמכונה תנועה ברכיאלית.
המין טריטוריאלי ופרטים מתבגרים ובוגרים מספקים הגנה מפני טורפים וגיבונים אחרים.
האוכלוסייה מתמעטת במהירות בעקבות בירוא היערות והריסת הטבע לטובת התעשייה.
המין מסווג כפגיע (vulnerable) ועל סף סכנת הכחדה.
הוא נמצא במרכז התוכנית לשימור פרימטים בתאילנד ובווייטנאם.
בעבר היה נפוץ בבורמה, בגבול סין-ק'וצין ובכל תאילנד.
צפיפות האוכלוסייה נכון לשנת 2005, היא שני פרטים לקמ"ר, ומעריכים כי בערך 30,000 גיבונים שחורי-כיפה נותרו בטבע.
גיבון שחור מצויץ (שם מדעי: Nomascus concolor) הוא מין בסוג גיבון מצויץ, השייך למשפחת הגיבונים.
המין מצוי בסכנת הכחדה חמורה בטבע.
גיבון שחור מצויץ שוכן ביערות הטרופיים וביערות העד ביבשת דרום-מזרח אסיה, מזרחה מנהר המקונג בסין ובלאוס, בווייטנאם צפונה מהנהר האדום.
כמו כן באי היינן שבסין.
המין נולד כשצבע פרוותו זהוב, אך עד גיל חצי שנה היא מתכהת ונעשית שחורה.
פרוות הזכרים נשארת שחורה, בנוסף להופעת כסות לבנה באזור הלחיים ובכיפת הראש.
הנקבות חוזרות לפרווה זהובה עם הבגרות המינית, כשלעיתים מתווספים כתמים שחורים.
הזכר והנקבה זהים בגודל ובצורה.
הגיבונים מגיע לבגרות מינית בגיל 8 שנים.
אין קשר עונתי לבחירת העיתוי לילודה.
הזכרים יוזמים את ההזדווגות יותר מהנקבות, אך ההזדווגות מותנית בהסכמת הנקבה, ובסמנה לזכר על ידי "השתחוות" לעברו שהיא מוכנה.
צאצא יחיד נולד כל 2-3 לאחר תקופת הריון של 7-8 חודשים.
הנקבה מניקה את הצאצא הנולד במשך שנתיים, הזכר וצאצא בוגר מסייעים בהגנה עליו ובחינוכו.
בשעת אכילה, המין נצפה מטפס.
המין אינו שוחה ונמנע מהתקרבות למקווי מים.
המין מתארגן במשפחות של זכר ונקבה המקיימים אורח חיים מונוגמי בעיקרו, ולהם 1-4 צאצאים.
במקרים נדירים נצפו קבוצות עד 8 פריטים, להם אורח חיים פוליגמי (מה שלא קיים במינים אחרים של הגיבון המצויץ), בעקבות תוספת של נקבה מבוגרת וצאצאים של שתי הנקבות.
הם מגינים על נחלתם בחריפות, על ידי השמעת קולות עזים וכן ברדיפה אחר פולשים.
קולותיהם משמשים אף לתקשורת בין בני הזוג ולמטרת חיזוק הקשר, ונעשים על ידי הזכר והנקבה גם יחד.
לעיתים נאספות משפחות יחדיו כדי ללקט מזון יחדיו, לנוח בצוותא ולהשתתף במלאכת ניקוי הגוף.
עיקר התזונה של המין היא פירות הנמצאים בצמרות העצים הטרופיים, בעיקר פרות עשירים בסוכר כתאנים.
על כן צורת התניידות הגיבונים עוזרת לו לנוע בין אזורי המזון במהירות.
למין ערך חינוכי ותרבותי עבור האדם, גם בשל דמיונו הגנטי לאדם וגם בשל אצילות תנועותיו, ההופכות אותו למיצג מבוקש בגני חיות.
לעיתים ניצוד המין או נתפסים גוריו ומוחזקים כחיות שעשועים בארצות המוצא בעיקר.
בסין נחשב בשר הגיבון למעדן, ועצמותיו נחשבים כתרופה עממית לראומטיזם.
המין נמצא בסכנת הכחדה מידית, בעיקר בעקבות הריסת בית הגידול על ידי בירוא יערות הגשם למטרות חקלאות ותעשייה.
משערים כי 75% מבית הגידול הטבעי של המין הושמד, מצב זה גרם לבידוד אוכלוסיות מסוימות, והרחקתן ממקורות מזון זמינים.
בעבר היה נפוץ אף בקמבודיה, אך הפעילות הצבאית בכל האזור בשנות ה-70, גרמה להכחדה הדרגתית של תת-המין האנדמי למדינה זו, עד להכחדתו הסופית בשנת 1996. בתאילנד הוכחד תת-המין האנדמי בעקבות תהליך תיעוש מואץ עוד בשנות ה-70.
גיבון שחור מצויץ טונקין(מצפון וייטנאם) N.
גיבון שחור מצויץ לאוסי(מלאוס) N.
גיבון שחור מצויץ ממערב יונאן (אזור בסין) N.
גיבון שחור מצויץ ממרכז יונאן N.
גיבון שחור מצויץ מהאי היינן (סין) N.
hainanus בסכנת הכחדה מיידית: נותרו כ-20 פריטים בטבע.
(נתונים נכונים לדוח תפוצת בעלי חיים בעולם [IUCN] שנת 2004)
גיבון לבן-לחיים צפוני (שם מדעי: Nomascus leucogenys) הוא מין בסוג גיבון מצויץ, השייך למשפחת הגיבונים.
גיבון לבן-לחיים צפוני שוכן ביערות הטרופיים וביערות העד בצפון וייטנאם, ובדרום האי היינן שבסין, וכן ישנם מספר פרטים בלאוס.
צבע פרוות הזכרים שחורה עם לחיים לבנות, בעוד שלנקבות פרווה צהובה/זהובה עם כתמים כהים באברי המין ובפטמות ובקצות כפות הגפיים.
המין נולד שצבע פרוותו לבן/צהבהב, אך עד גיל שנה מתכהת ונעשית שחורה.
פרוות הזכרים נשארת שחורה ואילו הנקבות חוזרות לפרווה זהובה עם הבגרות המינית.
לעיתים הנקבה גדולה במעט מהזכר.
השיער צפוף על העור, 2,000 שערות בסמ"ר, כדי למנוע חדירת מים ולחות שתקרר את גוף הגיבון ביערות הגשם.
המין מגיע לבגרות מינית בגיל 8 שנים.
תקופת הייחום עורכת כ-28 יום בדומה לאדם, אין שינויי צורה אך איבר המין משנה צבעו.
הזכרים יוזמים את ההזדווגות יותר מהנקבות, אך ההזדווגות מותנית בהסכמת הנקבה, ובסימונה לזכר על ידי "השתחוות" לעברו שהיא מוכנה.
צאצא יחיד נולד לאחר תקופת היריון של 7–8 חודשים.
הנקבה מניקה את הצאצא הנולד במשך שנתיים, שבהן הזכר וצאצא בוגר מסייעים בהגנה עליו ובחינוכו.
מין זה הוא המהיר מבין הגיבונים.
עיקר תנועתו, 90% מהיממה, היא ברכיאלית - התקדמות על ידי התנדנדות בין ענפי העצים.
בנדנוד אחד הוא עובר מרחק של 3 מטרים וכ-850 מטרים ביממה.
המין אינו שוחה ויימנע מהתקרבות למקווי מים.
הם מגינים על נחלתם בחירוף נפש מפני פולשים, על ידי השמעת קולות עזים וכן ברדיפה אחר פולשים.
על אף הנאמר, מין זה הוא השקט ביותר מבין הגיבונים.
לעיתים נאספות משפחות יחד כדי ללקט מזון יחדיו, לנוח בצוותא ולהשתתף במלאכת ניקוי הגוף.
תוחלת החיים היא כ-28 שנים.
על כן צורת התניידות הגיבונים עוזרת להם לנוע בין אזורי המזון במהירות.
בסין נחשב בשר הגיבון למעדן, ועצמותיו נחשבות כתרופה עממית לראומטיזם.
במדינות המקור, מתקיימות תוכניות לשימור המין שנוכחתו התדלדלה בעקבות בירוא היערות והמלחמות שעבר האזור.
כיום נמצא המין בסכנת הכחדה מיידית.
עד לשנת 2000 היה נחשב גיבון לבן-לחיים דרומי (N.
siki) כתת-מין של גיבון לבן-לחיים צפוני, אך כעת מוגדר כמין נפרד.
בעבר השתייכו שניהם בטעות למין גיבון צהוב-לחיים (N.
gabriellae) עד שמחקרים הראו שמדובר במינים שונים בהופעתם החיצונית וכן בהתנהגותם ובקולם.
גיבון לבן-לחיים דרומי (שם מדעי: Nomascus siki) הוא מין בסוג גיבון מצויץ, השייך למשפחת הגיבונים.
המין נולד כשצבע פרוותו לבן/צהבהב אך עד גיל שנה מתכהת ונעשית שחורה.
השיער צפוף על העור, 2000 שערות בסמ"ר, כדי למנוע חדירת מים ולחות שתקרר את גוף הגיבון ביערות הגשם.
הזכרים של מין זה מזכירים את הזכרים במין גיבון לבן-לחיים צפוני.
צאצא יחיד נולד כל 2–3 שנים, לאחר תקופת הריון של 7–8 חודשים.
הנקבה מינקת את הצאצא הנולד במשך שנתיים, שהזכר וצאצא בוגר מסייעים בהגנה עליו ובחינוכו.
עיקר תנועתו של הגיבון, 90% מהיממה, היא ברכיאלית - התקדמות על ידי התנדנדות בין ענפי העצים.
בשעת האכילה, המין נצפה מטפס.
הגיבונים מגנים על נחלתם בחריפות מפני פולשים, על ידי השמעת קולות עזים וכן ברדיפה אחר פולשים.
גיבון לבן-לחיים דרומי שוכן ביערות הטרופיים וביערות העד בצפון וייטנאם ובדרום האי היינן שבסין, וכן מס' פרטים בלאוס.
לעיתים ניצוד המין או נתפסים גוריו ומוחזקים כחיות שעשועים - בעיקר בארצות המוצא.
במדינות המקור, מתקיימות תוכניות לשימור המין שנוכחתו הדלדלה בעקבות בירוא היערות והמלחמות שעבר האזור.
עד לשנת 2000 היה נחשב גיבון לבן-לחיים דרומי כתת-מין של גיבון לבן-לחיים צפוני, אך כעת מוגדר כמין נפרד.
גיבון צהוב-לחיים (שם מדעי: Nomascus gabriellae) הוא מין בסוג גיבון מצויץ, השייך למשפחת הגיבונים.
לזכרים לחיים צהובות פלומתיות, שהן מקור השם וציצית ראש כשל שאר חברי הסוג.
הנקבות קטנות מהזכרים, והן קטנות גם מנקבות הגיבון לבן-לחיים צפוני, ולהן ציצית שחורה בקצוות האוזניים.
במחצית השנה הראשונה הפרווה נעשית שחורה, למעט הלחיים שנותרות בצבען.
הזכרים שומרים על צבע הפרווה, בעוד שהנקבות נהיות שוב צהובות, עם מעט שיעור שחור על החזה וקצות הגפיים.
שיער הערווה חום במקצת, בטבעת הפנים קיים פס לבן דק.
במיון הקודם (1972) נחשב המין כתת-מין של גיבון שחור מצויץ תחת סוג יחיד Hylobates.
אולם, כבר ב-1995 וב-2000, לאחר מחקרים גנטיים וווקאליים שונים, החליטו להחשיב אותו כמין נפרד בסוג Nomascus- גיבון מצויץ.
כיום לא ידועים תת-מינים, אולם טרם נעשה מחקר בגיבונים בכל שטחי התפוצה שלהם.
גיבון צהוב-לחיים נפוץ בדרום לאוס, דרום וייטנאם ומזרח קמבודיה.
המין שוכן ביערות העד הטרופיים בגבהים 1500–2000 מטרים.
מעט ידוע על המין שטרם נחקר ביסודיות, הוא פעיל ביום בסביבת היערות ותזונתו מתבססת בעיקר על פירות.
לגיבונים אורח חיים מונוגמי, והם שומרים על משפחה גרעינית - זוג ופעוט על פי רוב.
צאצא יחיד נולד במרווחים של 3 שנים לערך, הוא גדל עם הוריו עד להגיעו לבגרות מינית בגיל 8 שנים לערך, אז הוא מסוגל לחפש בת זוג ולהקים טריטוריה משלו.
תוחלת חייו בשבי היא כ-50 שנה.
בעונת החיזור משמיעים בני הזוג "דואטים", שבהם משפטים מוזיקליים חוזרים שמטרתם היא לחזק את הקשר הזוגי למטרות חיזור והתרבות.
במין זה, מובחן ששירי סולו מבוצעים רק על ידי פרטים שאינם פוריים.
המין נמצא בסטטוס: פגיע לסכנת הכחדה.
הסיבות העיקריות לכך הם ניצול שטחי המחיה לטובת תיעוש וביעור עצים.
בנוסף ציד המין, מסחר בגורים ומלחמה ששררה באזור.
כיום אין תוכנית בינלאומית לשימור המין, נעשים מחקרים כדי לגלות את גבולות תפוצתו ומספר הפרטים במין.
גיבון האינאן (שם מדעי: Nomascus hainanus), הוא מין בסוג גיבון מצויץ, השייך למשפחת הגיבונים.
המין התגלה כבר ב־1826 ביחד עם גיבון שחור מצויץ, ונחשב כתת-מין שלו בשם Hylobates concolor hainanus.
בעקבות מחקרים שנעשו בסוג Nomascus בתחום הגנטי והווקאלי כאחד, הוחלט להבחין את הגיבון האינאן כמין נפרד.
תפוצת המין מוגבלת לאי האינאן שבדרום סין, שגודלו 34,000 קמ"ר.
גיבון האינאן נחשב לאחד מ־25 מיני הפרימטים הנדירים ביותר והוא צפוי להכחדה טוטאלית עוד בסוף המאה ה-21.
אך כיום נותרו פחות מ־30 פריטים, רובם בשמורות סגורות ובתוכניות שיקום.
הירידה הדרסטית במספר הפריטים, נגרמה בעיקר בשל בירוא היערות על האי.
האוכלוסייה צמצמה את נחלתה למורדות ההרים ושם הייתה חשופה לציד לא חוקי ולסחר בגורים, שהתרחש אף בתוך השמורות על ידי אנשי השמורה עצמם.
בשנת 2001 הועברה השליטה בשמורות ל"חברה הזואולוגית הצרפתית".
בשיתוף עם מספר אוניברסיטאות בסין, החלו בתוכניות שיקום למין הנעלם.
פרוות הזכרים קצרה ושחורה, הכתר המצויץ אינו בולט במיוחד, להבדיל מיתר המינים בסוג.
לנקבות פרווה צהובה־חומה בעוד שהציצית שחורה, כתמים לבנים מעל הפה ובגבות.
גיבור-על הוא דמות בדיונית, לרוב בעלת יכולות על-אנושיות, בהן היא עושה שימוש לטובת הכלל, מתמודדת עם סכנות ונאבקת בנבלי-על.
דמויותיהם של גיבורי-על מושפעים רבות מדמות הגיבור הלאומי בפולקלור ובתרבות שלדמותם אנשים רבים ייחסו תכונות משותפות.
דוגמאות בולטות של גיבורים עממיים שכאלו כרובין הוד וז'אן ד'ארק הם דוגמה מובהקת למוטיב המודרני של גיבורי-העל.
בספרות העת החדשה, ניתן למצוא את השורשים של גיבורי-העל עוד בספרות הוויקטוריאנית, שם התגבש הרעיון של גיבור בודד שמצליח להתגבר על קשיים עצומים בקלות ובאלגנטיות.
בין הדוגמאות הבולטות ביותר אפשר למצוא את הבלש שרלוק הולמס.
גם בתחילת המאה ה-20 הופיעו דמויות בעלות יכולות מופלאות, אם כי אנושיות.
באותה תקופה נכתבו הסיפורים על זורו, טרזן ועוד.
אלו היו אנשים פשוטים שעקב הנסיבות נעשו לגיבורים, ותמיד עמדו כנגד אויב מר.
גיבורי-העל בצורתם הנוכחית מבוססים על גיבורי רצועות קומיקס בעיתונות היומית בתקופת השפל הגדול בארצות הברית של שנות השלושים.
בין הגיבורים שהופיעו אז ניתן למנות את דיק טרייסי, זורו, הצל והפנטום .
דמויות אלו הופיעו גם בחוברות קומיקס "מלאות".
לגיבורים אלו בדרך כלל היו כוחות-על ולא היה אלטר אגו.
בעלילותיהם של הרבה גיבורי-על אנושיים יש הסבר לכוחות העל שלהם.
פעמים רבות (בעיקר בגיבורי-על שהומצאו באמצע המאה ה-20) מדובר בתאונה בה מעורבים חומרים רדיואקטיביים, ובמקום להרוג את הגיבור, העניקה לו כוחות על.
אלמנט סיפורי זה משותף גם לרבים מהארכי-נבלים שמופיעים בעלילה, אלא שבמקרה שלהם לתאונה יש לפעמים תוצאה נוספת – עיוות צורתם עד לבלי הכר.
הנדסה גנטית ומוטציות (כחלק מניסוי מדעי או כתוצאה מחשיפה לקרינה רדיואקטיבית) הם מקורות נפוצים לכוחות-על (דבר הנפוץ במיוחד בסדרת האקס-מן של מארוול קומיקס).
מקורות נוספים נפוצים לכוחות העל הם מפגשים עם ישויות קוסמיות (כגון חייזרים) או מכושפות/קסומות (כגון אלים, שדים ומכשפים).
קיימים גם גיבורי-על לא-אנושיים כמו צבי הנינג'ה, אנושיים למחצה (כמו רייבן) או חייזרים (כמו מיס מאדים).
עם התפשטות הקולנוע והתפתחות הטלוויזיה הגיעו הגרסאות הקולנועיות לסיפוריהם של גיבורי-העל.
במאה ה-21 סרטים אלו זוכים להצלחה רבה ורווחים גבוהים.
כיום סרט הקומיקס בעל ההכנסה הגבוהה ביותר הוא "הנוקמים: סוף המשחק" שהכניס 2.799 מיליארד דולר.
גיבור-על דבק בקוד אתי ומוסרי גבוה ושואף לטובת הכלל.
גיבורי-על מבצעים, כנגזר משמם, מעשי גבורה – משמע ניצבים במצבים הדורשים מהם אומץ והקרבה ומתמודדים עם כוחות אשר עולים על כוחם, מותחים את גבולות היכולת שלהם ומסכנים אותם.
גיבורי-על מאופיינים בנטייתם להוציא עצמם מכלל החברה וליטול את החוק לידיהם כדי שייאכף.
כשם שאורח חייו של גיבור-העל קיצוני והחורג את גבולות היכולת האנושית כך גם האיומים והסכנות מולם הם יתמודד יהיו הקצנה של הסכנות בהם יתקל האדם הממוצע.
הרוע איתו יתמודד גיבור-העל יהיה מוקצן וגרנדיוזי, ולרוב יופיע בדמותו של נבל-על (אנטגוניסט לגיבור).
גיבורי-העל אינם מוגבלים לסוג ספציפי של יכולת ויכולים להיות בעלי סוגים שונים ומגוונים של יכולות ובלבד שאילו יקנו להם עליונות על שאר בני האדם.
סימן היכר: חלק ניכר מגיבורי-העל לבושים בחליפות צבעוניות ההופכות אותם לבולטים.
עוד אלמנטים נפוצים הם מסכה, גלימה, מגפיים, סמל על החזה, נשק קבוע.
דוגמאות: המקבת של תור והרטייה של ניק פיורי.
ציוד: בעוד שיש גיבורי-על הפועלים ללא ציוד מיוחד, לאחרים יש פריט ציוד – בדרך כלל כלי נשק – המזוהה עמם.
במקרים רבים ציוד זה הוא מיוחד או קסום.
לדוגמה: הטבעת של גרין לנטרן, הפלצור של וונדר וומן, המקבת מיולניר של תור ועוד.
במקרים רבים אחרים הציוד הוא טכנולוגיה עילית הנגישה לגיבור בזכות גאוניותו ומשאביו הרבים.
לדוגמה: הציוד הרב של באטמן (כולל הבאטמוביל ורובה חבלים), חליפת השריון המתקדמת של איירון מן ועוד.
גיבורי-העל מתחלקים למספר קבוצות, לפי קריטריון סוג ומקור הכוחות שבעלותם.
החלוקה לסוגים אינה מוחלטת ורוב גיבורי-העל משתייכים לשני סוגים או יותר:
מנטליים – בעלי כוחות שמקורם מנטלי כגון טלפתיה וטלקינזיס.לדוגמה: צ'ארלס אקסבייר, ג'ין גריי, אמה פרוסט.
חייתיים – בעלי כוחות שמקורם בבעלי חיים כגון חושים מוגברים יכולות חייתיות ותוספות לגופם מעולם החי.לדוגמה – ספיידרמן, חיה, וולברין, הפנתר השחור, צבי הנינג'ה והאנימורפס.
בעלי יכולות משופרות – בני אדם בעלי יכולות או חושים משופרים.לדוגמה: דרדוויל, דדפול, קפטן אמריקה, הפלאש.
משני הצורה – בני אדם המשנים צורתם בשעת הצורך.לדוגמה: אטום, איש הנמלה, הענק הירוק וסדרת הטלוויזיה פאוור ריינג'רס.
מיתיים – שמקורם במיתולוגיה ובפולקלור העממי.לדוגמה: תור (אל הרעם הנורדי), וונדר וומן (אמזונה).
טכנולוגיים – מצוידים במיכשור אלקטרוני מתקדם או בשריון קרב משוכלל.לדוגמה: באטמן (ברוב הגרסאות), איירון מן, וור משין, סטיל.
חוצניים – שמקורם או מקור כוחם בעולמות רחוקים ומופלאים.
מזוהים גם עם גיבורים קוסמיים.לדוגמה: סופרמן, סופרגירל, גרין לנטרן, הצייד ממאדים, קפטן מארוול (מארוול קומיקס), גלדיאטור וקבוצות שומרי הגלקסיה והבלתי אנושיים.
מיסטיים – בעלי כוחות קסם, כישוף ומאגיה.לדוגמה: דוקטור סטריינג', זטאנה, שאזאם, גוסט ריידר, מכשפת השני, אלן סקוט, Spawn, הלבוי, דארקנס, וויצ'בלייד.
קיברנטיים – קיבורגים או בעלי תוספים קיברנטיים מתוחכמים לגופם.לדוגמה: סטיב אוסטין, רובוקופ, חייל החורף, סייבורג, קייבל.
כישרוניים – המצטיינים ביכולות אשר אינן חורגות מגבולות היכולת האנושית (כגון אמנויות לחימה ומדעים) ולרוב מפצים על מגבלותיהם האנושיות באמצעות גאונות נדירה, נחישות רבה ולעיתים גם משאבים אדירים.לדוגמה: באטמן, החץ הירוק, הוקאיי, אלקטרה, האלמנה השחורה.
גיבורים קוסמיים – גיבורים אשר חיים בכוכבים אחרים, אך כוחותיהם לא קשורים ממקום מחייתם.
בדרך כלל בעלי תכונות וכוחות מוזרים ומיוחדים יותר מרוב גיבורי-העל.לדוגמה: הגולש הכסוף, הוקמן, הבלתי אנושיים, שומרי הגלקסיה, חיל הפקחים הירוקים, קפטן יוניברס.
ז'אנר גיבורי העל זכה לפרודיות רבות.
הקומדיה סופרהירו היא פרודיה על סרטים, ידוענים ונושאים פופולריים רבים ובין השאר גם על סרטי גיבורי-על מהמאה ה-21. בעברית יצא הקומיקס סופר שלומפר (מאת אורי פינק) המציג גיבור-על נמוך עם תלבושת טפשית, ולועג למוסכמות הז'אנר (הייצוגיות והמראה, הגלימה, הצגת הרע כמפלצת מכוערת ועוד).
בסדרת הקומיקס לילדים קפטן תחתונים, גיבורי הסדרה, שני ילדים בבית ספר יסודי, ממציאים גיבור-על על סמך מאפיין מרכזי של גיבורי-על: .
גיבור הוא מושג שניתן למצוא לו מקורות במיתולוגיה ובפולקלור של העמים מאז העת העתיקה.
בתרבות האנושית, המונח משלים בדרך כלל את ההגדרה לאדם שנחשב טוב במעשיו ולאדם אמיץ, אציל ובעל תושייה שניחן בתכונות אבירות.
הנכונות להקריב את חייו למען מטרה נעלה אחרת כמו הצלת חיי אדם אחר היא המאפיין או ההגדרה של הגיבור.
סוג נוסף של גיבור הוא אדם הנתפס בתודעת החברה כבעל אומץ לב.
גבורה כזו מתוארת במיתוסים המספרים על הגיבור ועל כוחותיו יוצאי הדופן.
באמרות חז"ל מופיעות התייחסויות אחדות לשאלה מיהו גיבור:
במסכת אבות (ד' א'): איזה הוא גיבור?
באבות דרבי נתן: איזהו גיבור שבגיבורים – מי שעושה שונאו לאוהבו.
גיבור ברית המועצות הוא תואר כבוד שהיה העיטור הגבוה בברית המועצות.
הוא הוענק לראשונה בשנת 1934 לטייסים שהשתתפו במבצע הצלה של האונייה צ'ליוסקין.
תחילה כלל התואר קבלת דיפלומה מהוועד הפועל המרכזי של ברית המועצות בלבד.
הטייסים שקיבלו את ההענקה הראשונה קיבלו גם את עיטור לנין.
ב-29 ביולי 1936 הוחלט שהענקת עיטור לנין בנוסף לדיפלומה תהיה נוהג קבוע.
ב-1 באוגוסט 1939 הוחלט להעניק למקבלי התואר גם את מדליית "כוכב הזהב".
באותו צו סוכם על אפשרות להענקת התואר מספר פעמים.
למקבלי התואר בפעם השנייה הוחלט להציב פסל במקום לידתם.
למקבלי תואר בפעם השלישית הוחלט על הקמת פסל ליד "ארמון הסובייטים" במוסקבה (ארמון זה לא הוקם מעולם ולכן הפסל הוקם בשטח הקרמלין).
המדליה הוענקה לחיילים ואזרחים כאחד והיא הייתה אות ההצטיינות הגבוה ביותר בברית המועצות.
המקבילה האזרחית היא "גיבור העמל הסוציאליסטי".
מקבל התואר "גיבור ברית המועצות" היה זכאי למדליית כוכב הזהב, תעודה מהפריסידיום של הסובייט העליון ועיטור לנין.
הייתה אפשרות לקבל את המדליה יותר מפעם אחת.
אם האדם היה זכאי לתואר בפעם השנייה, הוא לא היה מקבל שוב את עיטור לנין, אלא רק את המדליה.
תואר גיבור ברית המועצות הוענק 4 פעמים לשני אנשים: מנהיג ברית המועצות ברז'נייב והמצביא מרשל ז'וקוב.
3 פעמים הוענק התואר למרשל סמיון בודיוני ולשני טייסי חיל האוויר הסובייטי איוואן קוז'דוב ואלכסנדר פוקרישקין - אלופי ההפלות של הצבא האדום (ושל בעלות הברית בכלל) במהלך מלחמת העולם השנייה.
קוז'דוב הפיל 62 מטוסים גרמניים ופוקרישקין - 59.
בנוסף לכך, ערים, מבצרים ומקומות דומים יכלו לקבל את התואר "גיבור" כמו למשל "מוסקבה, עיר גיבורה".
בסך הכל היו 13 הענקות מסוג זה.
על הגבורה במהלך מלחמת החורף התואר הוענק ל-412 אנשים נוספים.
בסך הכל, לקראת תחילת 1941 הוענק התואר ל-626 אנשים, מהם 3 נשים ו-5 אשר קיבלו את התואר פעמיים.
במהלך מלחמת העולם השנייה הוענקו 11,657 תארים (91.2%) מסך ההענקות.
מסך ההענקות, 14 הוענקו לחיילי צבאות בנות ברית.
בסך הכול 44 מקבלי התואר לא היו אזרחי ברית המועצות.
בשנת 1961, לאחר שרמון מרקדר השתחרר מ-20 שנות מעצר בכלא המקסיקני בעקבות רצח לאון טרוצקי, הוענק לו תואר גיבור ברית המועצות.
החל משנות ה-70 החלה הענקת התואר למנהיגים פוליטיים וצבאיים של המדינה לכבוד יובל כמתנת יום הולדת מהמדינה.
לרובם הוענק העיטור על גבורתם במהלך מלחמת העולם השנייה, שישה מתוכם אף עלו לישראל.
לאחר התפרקות ברית המועצות, הוחלט על הענקת התואר גיבור רוסיה.
ל-4,503 גיבורי ברית המועצות הוענק תואר גיבור רוסיה.
גיבור בצרי (מאנגלית: Gibor Basri; נולד ב-3 במאי 1951) הוא פרופסור במחלקה לאסטרונומיה באוניברסיטת קליפורניה בברקלי.
מחקריו עוסקים בהיווצרות הכוכבים וננסים חומים.
בצרי נולד בעיר ניו יורק.
כעבור שנתיים עברה משפחתו לקולורדו, שם גדל.
אביו, שאול, יהודי ממוצא עיראקי, היה פרופסור לפיזיקה תאורטית באוניברסיטת קולורדו, ואמו פיליס הייתה רקדנית ומורה לבלט.
פעמיים בילדותו עברה המשפחה למזרח אסיה בעקבות עבודת אביו כמרצה – בפעם הראשונה, בשנת 1957, נסעה המשפחה לשנתיים לבורמה, ובפעם השנייה, כשהיה בן 15, נסעה המשפחה לשנתיים לסרי לנקה, שם התיידד עם סופר המדע בדיוני ארתור סי.
בילדותו קרא הרבה סיפורי מדע בדיוני ומגיל צעיר התעניין באסטרונומיה.
בשנת 1973 סיים לימודי תואר ראשון בפיזיקה באוניברסיטת סטנפורד.
בשנת 1979 סיים דוקטורט באסטרופיזיקה באוניברסיטת קולורדו.
בין השנים 1979-81 היה בפוסט דוקטורט בברקלי.
בשנת 1982 הצטרף למחלקה לאסטרונומיה בברקלי, בשנת 1988 קיבל קביעות, ובשנת 1994 קיבל מעמד של פרופסור מן המניין.
היה בין המגלים הראשונים של ננסים חומים.
כמו כן הוא מעורב במחקרים שונים בהקשר לכוכבי לכת ובמסגרת זו משתתף בפרויקט ניתוח מידע שמתקבל מטלסקופ החלל קפלר.
הוא חבר באגודה האמריקאית לאסטרונומיה, האגודה של הפיזיקאים השחורים, והאיגוד הבינלאומי לאסטרונומיה.
גיבור (בסינית מסורתית: 英雄) הוא סרט אמנויות לחימה סיני משנת 2002, בבימויו של ג'אנג יי-מו ובכיכובם של ג'ט לי ודוני ין.
הסרט צולם באתרים שונים בסין ומצטיין בייחודיות ויזואלית כאשר לכל סצנה צבע מיוחד המאפיין אותה.
בסין העתיקה מגיע פקיד שלטון מעיר קטנה בשם "חסר שם" לעיר הבירה של צ'ין כדי לפגוש את המלך.
המלך שרד לא מכבר ניסיון התנקשות בידי שלושה מתנקשים ("שמיים ארוכים", "שלג מעופף" ו"חרב שבורה") ולכן נקט אמצעי הגנה מיוחדים כדי להגן על עצמו, הכוללים איסור של קרבה אליו למרחק הקטן ממאה פסיעות.
חסר שם טוען כי הרג את שלושת המתנקשים, ומציג את נשקם לראווה בפני המלך.
המלך מתרשם, מעניק לו מתנות לרוב, ומתיר לו לשבת במרחק של עשר פסיעות ממנו ולספר את סיפורו.
חסר שם משחזר איך ניגש לשמיים ארוכים והזמין אותו לדו-קרב בו ניצח.
לאחר מכן הוא מגיע לבית ספר לקליגרפיה השוכן במדינת זאו, בו הוא פוגש את שלג מעופף וחרב שבורה.
חסר שם מבקש מחרב שבורה שיכתוב את המילה "חרב" על גבי בד גדול.
חרב שבורה ושלג מעופף היו נאהבים.
חרב שבורה היה שבור לב כששמע מחסר שם שלשלג מעופף היה רומן עם שמיים ארוכים.
בתגובה לכך, חרב שבורה מקיים יחסי מין עם המשרתת שלו, ירח, רק כדי ששלג מעופף תראה אותם.
שלג מעופף הורגת את חרב שבורה בהתקף של קנאה, דבר שגורם לירח לבקש נקמה על מותו של אדונה.
ירח מתה בקרב מול שלג מעופף.
למחרת, שלג מעופף נהרגת בידי חסר שם בקרב שנערך לעיני צבא המלך שתקף את בית הספר.
בתום הסיפור המלך מביע חוסר אמון בסיפור וזאת על בסיס היכרותו את חרב שבורה ושלג מעופף.
המלך מאשים את חסר שם בכך שביים את הקרבות מול המתנקשים אשר מסרו את חייהם כדי שיוכל לזכות באמון המלך.
המלך מעלה השערה כי שלג מעופף פצעה את חרב שבורה כדי למנוע ממנו למות בקרב הפומבי מול חסר השם.
לפיכך המלך מסיק כי מדובר בקנוניה שמטרתה להתקרב אליו למרחק של עשר פסיעות.
חסר השם מודה כי הוא נתין של מדינת זאו וכי משפחתו נהרגה בידי חיילי צ'ין, בהמשך הוא מתאר את היכולת שלו המאפשרת שלו לתקוף ממרחק של עשר פסיעות.
יכולת זו אפשרה לו לגבור על שמיים ארוכים, אך עם זאת להשאירו בחיים.
הוא הציע זאת גם לשלג מעופף וחרב שבורה.
שלג מעופף הסכימה לזייף את מותה בידי חסר שם והיא פצעה את חרב שבורה כדי שלא יפריע.
חרב שבורה מבקש מחסר השם שלא יוציא את ההתנקשות לפועל כיוון שמלך צ'ין הוא האדם היחידי שיוכל להשליט שלום בממלכה ולאחד את כולם, והריגתו תוביל את סין לתוהו ובוהו.
המלך נרגש מאוד מהסיפור שכן האדם שניסה להרוג אותו בעצם הוא האדם שמבין אותו יותר מכולם.
הוא משליך את חרבו לכיוון חסר השם ומפנה אליו את גבו.
חסר השם מנתר לכיוון המלך אך ברגע האחרון מוותר ואינו הורג אותו.
לאחר שחסר שם יוצא מעל פני המלך מבקשים חיילי המלך רשות להוציאו להורג והורגים אותו.
בינתיים, מבינה שלג מעופף כי חרב שבורה שכנע את חסר שם לנטוש את המשימה, היא תוקפת אותו בזעם.
חרב שבורה לא משיב מלחמה ומתיר לה להרוג אותו כדי שתבין את גודל אהבתו כלפיה.
שלג מעופף ממוטטת ממה שעשתה ולכן היא נוטלת את חייה.
ג'ט לי – חסר השם
טוני לונג - חרב שבורה
מגי צ'ונג - שלג מעופף
צ'אן דאומינג - מלך צ'ין
דוני ין - שמיים ארוכים
ג'אנג דזה יי - ירח
הקרנת הבכורה של הסרט התקיימה בדצמבר 2002 בהונג קונג.
בשבוע הפתיחה הוא גרף 15,471,348 דולר הונג קונגי וסיים עם הכנסות של 26 מיליון דולר הונג קונגי.
לאחר עיכוב ארוך, באוגוסט 2004, הוקרן הסרט בארצות הברית ב-2031 אולמות קולנוע וגרף בשבוע הפתיחה $18,004,319 ($8,864 לאולם).
הסרט הגיע להכנסות של $53,710,019 בצפון אמריקה ולהכנסות כוללות ברחבי העולם של $177,394,432.
פרס הקולנוע של הונג קונג לסינמטוגרפיה הטובה ביותר
פרס הקולנוע של הונג קונג לעיצוב התלבושות והאיפור הטוב ביותר
פרס הקולנוע של הונג קונג לניהול האמנותי הטוב ביותר
פרס הקולנוע של הונג קונג לפסקול המקורי הטוב ביותר
פרס תרנגול הזהב לבמאי הטוב ביותר
פרס מאה הפרחים לסרט הטוב ביותר
פרס תרנגול הזהב לניהול האמנותי הטוב ביותר
פרס תרנגול הזהב לסרט בהפקה משותפת הטוב ביותר
פרס תרנגול הזהב לסאונד הטוב ביותר
"גיבור" הוא אלבומו החמישי של הזמר דודו אהרון, אשר יצא לאור ב-25 ביוני 2012.
דודו אהרון כתב והלחין את רוב שירי האלבום, הכולל את הלהיטים "דובדבן", "אל תסגרי לי את הדלת", "כשאלך" ו"אוהב עדיין", שצברו צפיות רבות ביוטיוב והושמעו בתחנות הרדיו במשך מספר שבועות.
שיר הנושא של האלבום חצה את רף מיליון הצפיות ביוטיוב תוך בפחות מחודש.
תוך מספר חודשים הגיע האלבום למעמד זהב ונמכר יותר מ-20,000 עותקים.
לפני צאת אלבום קדמו לו שלושה שירים:
ב-18 באפריל 2012 יצא השיר "תהיי איתי" מתוך הפרויקט של גלי צה"ל ליום הזיכרון לחללי צה"ל באותה שנה.
את המילים כתב החייל עמית בוסידן ז"ל את הלחן ביצע אהרון.
ב-29 באפריל 2012 יצא הסינגל השני מתוך האלבום "הנה היא נכנסת".
את המילים כתב והלחין ביחד עם ראם בושארי להפקה מוזיקלית יעקב למאי.
ב-17 ביוני 2012 יצא הסינגל השלישי והאחרון של אהרון "אל תסגרי לי ת'דלת" את השיר כתב והלחין בעצמו להפקתו של תמיר צור.
גיבון כסוף-לחיים (שם מדעי: Nomascus annamensis) הוא מין בסוג גיבון מצויץ, השייך למשפחת הגיבונים.
זהו קוף שהתגלה בזמן האחרון ולא ידוע מה מצב שימורו.
גיבון זה התגלה בווייטנאם, קמבודיה ולאוס ומצוי ביערות הגשם והיערות העונתיים שבהם.
במראהו הוא מזכיר את המין גיבון צהוב-לחיים אך לחייו בהירות יותר.
הזכרים בעלי גוף שחור עם כיפה לבנה, הלחיים כתומות-זהובות וסביבם אזור לבן והחזה חום והנקבות כתומות עם פנים שחורות.
הגיבונים יודעים לקפץ בין הענפים כדי לנוע ממקום למקום.
הם אוכלי כל ניזונים מהחי ומהצומח.
גיבון שחור מזרחי מצויץ (שם מדעי: Nomascus nasutus) הוא מין מסוג גיבון מצויץ, השייך למשפחת הגיבונים.
גיבון זה מצוי בטבע רק ביערות דרום מזרח סין ובצפון וייטנאם.
הוא נחשב לאחד מ-"25 הפרימטים הנמצאים בסכנת ההכחדה החמורה ביותר".
בטבע נותרו ככל הנראה רק 30–40 פרטים בוגרים.
הגיבון דומה במראהו למין גיבון שחור מצויץ ולגיבון האינאן ובעבר הוא היה תת-מין שלו, אך עקב נתונים מולקולריים הוחלט לשייכו למין עצמאי.
צבעו שחור, יש לו כיסי לחיים גדולים בצבע לבן וכיפה לבנה על הראש.
הגיבון חי ביערות הגשם ומסוגל לקפץ למרחקים גדולים בעזרת זרועותיו.
כמו רוב הפרימטים הוא אוכל-כול הניזון מהחי ומהצומח.
הגיבונים חיים יחדיו בזוגיות במרומי העצים.
גיבון לבן-גבות מזרחי (שם מדעי: Hoolock leuconedys) הוא מין פרימט ממשפחת הגיבונים המצוי ביערות מזרח הודו וגם במינמאר ובמחוז יונאן שבסין.
מין זה קרוב למין גיבון לבן-גבות מערבי ובעבר היה תת-מין שלו.
הוא יכול להגיע לאורך 81 ס"מ ולמשקל 6-9 ק"ג.
הוא נראה דומה לגיבון לבן הגבות וכשמו האזור שמעל העיניים לבן.
גיבונים אלה חיים בין ענפי העצים ביער ומחפשי פירות או פרחים, בעיקר של עצי הפיקוס.
כמו כן הם ניזונים מחרקים וחסרי חוליות, ביצים ומעלים.
אלו גיבונים קולניים המשמיעים רעשים חזקים כדי להבריח יריבים מהטריטוריה שלהם.
כמו כן הם מגינים על מזונם מסנאים, עורביים ועופות דרונגו.
המין נמצא בסכנה עקב פגיעה ביערות בהם הוא חי וגם כתוצאה מציד.
הם עלולים להיטרף גם על ידי כלבים משוטטים, טיגריסים, נמרים ונחשי פיתון.
הצעירים מצויים בסכנת טריפה על ידי לטאות כוח ועיט נצי טרופי.
גיבון סקייווקר (שם מדעי: Hoolock tianxing) הוא מין פרימט ממשפחת הגיבוניים מהסוג גיבון הולוק.
גיבון זה התגלה רק לאחרונה – ב-2017 ביערות גשם של מיאנמר ובמחוז יונאן בסין.
הוא קיבל את שמו על פי הדמות מסדרת מלחמת הכוכבים – לוק סקייווקר, אותה אהד האדם שגילה את המין.
הוא דומה למינים גיבון לבן-גבות מזרחי וגיבון לבן-גבות מערבי אך שונה מהם גנטית.
צבעו שחור עד חום בהיר עם פנים כהות.
לגיבון זרועות רחבות איתם הוא יכול לקפוץ בין הענפים ולחפש מזון.
הוא אוכל-כול הניזון מהחי ומהצומח אך להוט במיוחד על פירות הפיקוס עליהם הוא מגן ממיני סנאיים ועופות טרופיים שונים.
מצב שימורו של הגיבון אינו ידוע.
גיבון הולוק (שם מדעי: Hoolock) הוא סוג פרימט ממשפחת הגיבונים המצוי ביערות מזרח הודו, סין ודרום-מזרח אסיה.
הסוג כולל שלושה מינים שבעבר נחשבו כולם למין גיבון לבן-גבות מערבי (Hoolock hoolock).
גיבונים אלה בעלי בעלי פרווה שחורה עד חומה בהירה והפנים שלהם כהות.
הזרועות עבות ועוזרות להם לדלג והם בעלי כיסי לחיים איתם הם מרעישים בעוצמה בצמרות העצים.
אורכם 60-90 ס"מ ומשקלם 6-9 ק"ג - גדולים יותר מכל שאר המינים חוץ מהסיאמנג.
בשנת 2001 נמצא במחקר גנטי שסוג זה נבדל משאר מיני הגיבון, בהיותו בעל 38 כרומוזומים, בעוד שלאחרים מספר גדול יותר.
גיבור בעננים הוא סרט הרפתקאות, קומי ומוזיקלי לילדים בבימויו של אביעד קידר, אשר יצא לאקרנים ב-30 ביולי 2018. את הסרט הפיקו לייט סטרים ישראל - מיקי רבינוביץ, הילה הפקות וחברת סרטי יונייטד קינג.
בכפר טפליקוקו, שממוקם מעל העננים ואחראי על ייצור העננים והגשם בכל העולמות, מופרת השלווה.
מלכת החול מגיעה ומציבה אולטימטום בפני הדורפינים (תושבי הכפר הכחלחלים) לפיו יש להם שלושה ימים לארוז את חפציהם ולהסתלק מן הכפר, אחרת תהפוך את כל יושביו לפסלי חול.
מבוהלים ומפוחדים פונים הדורפינים אל הנביאה שלהם גאיה שמזכירה להם את סיפור העבר של הכפר, והנבואה המתנוססת בליבו - "כשסכנה גדולה מאיימת על הכפר, חפשו בן אנוש גיבור.
בזריזות ידיו וקסמו יעמוד בפני הרשע, ומים היוצאים מהלב יסירו הקללה".
אל המשימה "מתנדבים" בעל כורחם דיבל הפחדן ודובל הטיפש שיוצאים למסע בעולם בני האדם במטרה לאתר את הגיבור המיוחל.
לאחר כמה היתקלויות משעשעות מזהים השניים שלט הופעה של "יובל המבולבל" ובו סמלו של יובל - כוכב.
אותו הסמל שמתנוסס בלב הנבואה בכפר על בליו, הגיבור שהציל את הכפר בעבר.
מכך מסיקים השניים כי זהו הגיבור אותו נשלחו למצוא.
בנחישותם הם מצליחים לגייס את "יובל המבולבל" למשימה מתוך אמונה שהוא הגיבור שיחזיר את השמחה והאושר אל הכפר.
גיבור הוא סרט פעולה ומותחן ריגול רוסי בבימויו של קארן אוגאנסיאן ובכיכובם של אלכסנדר פטרוב, ולדימיר משקוב, קונסטנטין לברוננקו וסבטלנה חודצ'נקובה.
הקרנת הבכורה נערכה ב-26 בספטמבר 2019.
הסרט זכה לביקורות שליליות ונחל כישלון קופתי חרף מיתוגו כסרט פעולה והגרסה הרוסית לסרטי ג'ייסון בורן האמריקאים.
לפני 15 שנה, אנדריי סיים את קורס ההכשרה בבית הספר המיוחד לריגול של סוכנות הביון הרוסית, שבו בני נוער הוכשרו להיות סוכנים מיומנים.
בתחילת שנות ה-2000, הפרויקט נסגר ואנדריי כבר הרבה זמן חי באחת הערים הגדולות באירופה וכבר לא זוכר את רוסיה.
אבל צלצול טלפון מחזיר אותו לעברו.
ברגע שהוא מרים את הטלפון הוא שומע את הקול של אביו, שעד אז נחשב למת ומבין שמשהו אינו כשורה.
אביו מספר לאנדריי כי הלה נמצא על הכוונת של שירותי הביון ועליו להימלט.
כעת, לא רק שאנדריי חש שהוא מוכרח לשרוד, אלא עליו למצוא מחדש את אביו.
לעזרתו נרתמת אהבתו הראשונה מריה ואנדריי מוצא את עצמו נשאב עמוק יותר למשחק ריגול כשהוא אינו מבין את טיבו וגודל ההשלכות של מעורבותו.
יאן אלאבושב — אנדריי בילדותו
ולדימיר משקוב — אביו של אנדריי
קונסטנטין לברוננקו — קטאייב, איש שירותי הביון הרוסיים
מרינה פטרנקו — זוטובה, אשת שירותי הביון הרוסיים
אנסטסיה טודורסקו — הלנה בורגר, סוכנת שירותי הביון הרוסיים בברלין
צילומי הסרט נערכו במשך 47 ימים במיקומים שונים באירופה, לרבות מוסקבה, וינה, ריגה וברלין.
באפריל 2019 שוחרר הקדימון הרשמי הראשון.
"גיבור" (הופץ במדינות המערב בשם "מורשת של אהבה") הוא סרט מלודרמה רוסי בבימויו של יורי וסילייב ובכיכובם של דימה בילאן (בתפקיד הקולנועי הראשון שלו) וסבטלנה איוואנובה.
בכורת הסרט ברוסיה התקיימה ב-31 במרץ 2016. הסרט נחל כישלון קופתי ולביקורת פושרת.
הסרט נעשה בתמיכת החברה הרוסית להיסטוריה צבאית, הקרן הנוצרית על שם באזיל, קרן הקולנוע הרוסי ומשרד התרבות של רוסיה.
העלילה מגוללת סיפור אהבה בין נסיכת הכתר לבין חייל בצבא הצאר עם פרוץ מלחמת העולם הראשונה ומלחמת האזרחים הרוסית ומדלגת מאה שנה קדימה אל סיפורו של צעיר רוסי בפריז של שנת 2016 שמחפש את צאצאיתה של הנסיכה שהייתה מאוהבת בסבו.
הנסיכה צעירה ורה צ'רנישבה וסגן אנדריי דולמאטוב נפגשים בנסיבות מוזרות מאוד.
אהדה, אהבה, נראה שלפניהם רק חיים מאושרים.
מלחמת העולם הראשונה לוקחת את אנדריי לחזית והיא מתנדבת כאחות בבית החולים.
העולם מתהפך, מוצף שנאה, כעס ותאוות כוח.
אנשים נחלקים לשני מחנות יריבים ומתחילים לשפוט אחד את השני וגזר הדין מבוצע באלימות אכזרית.
אש הזמן הורסת את כל מה שנקרה בדרכה, אבל האהבה היא נצחית, היא מחברת כמה דורות וגורלם הנורא של ורה אנדריי לא מפריע גם לסיפור אהבה להמשיך וללבב בלב צאצאציהם גם מאה שנה אחר כך.
דימה בילאן - אנדריי דולמאטוב / אנדריי קוליקוב, נינו של דולמאטוב
סבטלנה איוואנובה - ורה צ'רנישיובה / ליליטה אוזוליניה, נינתה של ורה
ליליטה אוזוליניה - יליזבטה יזרסקאיה פון ליבן
אלכסנדר באלוייב - מיכאיל טרשצ'נקו, שר החוץ ולאחר מכן שר האוצר של הממשלה הזמנית הרוסית
גיבור אמיתי היא סדרת טלוויזיה קומית-פנטסטית ישראלית, אותה יצרו אורי גרוס, יואב צפיר וטמירה ירדני.
הסדרה שודרה ב-2019 בערוץ KidZ ללקוחות Yes וגם ב-Yes Comedy במשך 2 עונות בנות 24 פרקים כל אחת.
החל מ-2021 הסדרה משודרת בשידורים חוזרים בערוץ ZOOM למנויי yes.
הסדרה עוקבת אחרי התסריטאית הצעירה אמה גרין (ג'וי ריגר), שיצרה את סדרת הפנטזיה המצליחה "הלוחם".
הדמות הראשית בסדרה "הלוחם" היא תומאס בלאק, אותה מגלם יותם לפיד (רן דנקר).
הסדרה המשיכה במשך שש עונות, עד שיותם מודיע להפקה שהוא קיבל תפקיד נחשק בסדרה אמריקאית, ונאלץ לעזוב את הארץ.
מסיבה זו, אמה נאלצת להרוג את דמותו של יותם (תומאס).
היא נאלצת להיפרד גם מיותם עצמו באופן אישי, עקב היותם זוג בחיים האמיתיים.
לאחר עזיבתו של יותם, הפרק המצופה שבו ישודר מותו של תומאס מוקרן, אבל לפתע, תומאס בלאק נוחת בדירתה של אמה בחיים האמיתיים.
אמה, ובהמשך גם חבריה, נאלצים להתמודד עם המצב הבלתי רגיל.
אודי ורן, המפיקים של הסדרה "הלוחם", מבקשים מאמה ליצור עוד עונה לסדרה, והיא מסכימה.
בינתיים, שולי (טום באום), לירז (עדי חבשוש) ונוה מתמודדים עם האופן הבלתי טבעי שבו תומאס הופיע.
תומאס מנסה למצוא שדה ירוק, שלדעתו מרמז כיצד הוא הגיע לתל אביב.
בנוסף, מתברר שליותם היה רומן עם גאיה וגם עם שירה באותו זמן שהוא כביכול היה עם אמה.
מאורעות הסדרה "הלוחם" ממשיכות גם אחרי מותו של תומאס, למרות שהעונה החדשה עדיין לא צולמה או נכתבה.
סהארה (שירה נאור) וגונדור (נוה צור) מגלים שתומאס חי, אך הם לא יודעים איפה הוא נמצא.
בטעות, אמה מתנשקת עם תומאס, הנשיקה צולמה והתקשורת חשבה שאמה התנשקה עם יותם.
יותם מגלה על תומאס ועוזר לאמה ליצור סיפור בדוי שתומאס הוא אחיו התאום "יאיר".
במסיבה, שירה מתעצבנת מזה שאמה לא יודעת שיותם בוגד בה, היא שולחת לגאיה הודעה על כך ומתברר שבטעות ההודעה נשלחת לאמה.
שירה וגאיה מסבירות לה הכל ובסופו של דבר מחליטות לשתף פעולה כדי לעבוד על יותם ולהשפיל אותו, הן מצליחות, ונפרדות ממנו.
בינתיים, בעולם הממלכות, דיאנה (גאיה שליטא-כץ) מגלה שתומאס חי ושולחת את גונדור לעולם האמיתי כדי לגלות לאן תומאס הגיע, וכמו תומאס, הוא מציין שזיהה שדה ירוק.
אמה מתנשקת בשנית עם תומאס, אך מתכחשת לזה ונחושה למצוא את "השדה הירוק" שממנו תומאס בא.
לפתע, אמה, שולי ולירז מבינים שה"שדה הירוק" הוא בעצם המסך הירוק באולפן שבו צילמו את הסדרה, הם גם הבינו שהמעבר בין בור האש "המזויף" לבור האש "האמיתי" הוא בעצם המעבר בין עולם הממלכות אל העולם האמיתי.
אודי חושד שאמה מסתירה דברים ממנו לגבי הסדרה ומגלה על תומאס, הוא מנצל את הזכויות שיש לו על הסדרה וחוטף את תומאס.
החברים מתארגנים להציל את תומאס מאודי ורן.
לאחר שהם מחלצים את תומאס, הוא חוזר לממלכתו, אך כשהוא מגיע לשם הוא מגלה שדיאנה מחכה לו, ומתכוננת להרוג אותו.
לפני שדיאנה מספיקה לשלוף את החרב, שולי, לירז ואמה מגיעים אל תומאס ומנסים לעצור את דיאנה.
אחרי שהגיעו לממלכות כדי להציל את תומאס, אמה, לירז ושולי בורחים עם תומאס וחוזרים לעולם האמיתי.
חודש אחרי שחזרו, החבורה מחליטה לגלות לעולם מי זה באמת תומאס.
גאיה, שירה, דניאל ואלישע רואים הרצאה של ד"ר אורי קורן (אדי קבטנר), שמרצה על יקומים מקבילים.
במקביל, דיאנה מגיעה לעולם האמיתי.
בממלכות, סהארה וגונדור מגיעים למערת הנבואה ובודקים את נבואת ספירולינה.
אמה מנסה להכניס את ד"ר אורי קורן לתוך הסיפור שהיא כותבת.
סהארה אומרת את המשפט: "האמת נמצאת מתחת לחול".
סהארה וגונדור מגלים חלק נוסף מהנבואה, שאומר שישנה אבן קורפוס שלישית.
אורי מתאהב באמה, אך כשתומאס מגלה זאת הוא כועס על אורי, שחוזר אליו ועושה לו את טקס "פדיון האמון".
אמה בוטחת באורי, ומספרת לו שהם ילכו ל"חור התולעת".
אורי מגיע לביתו ופוגש את אימו, לילי ומספר לה את מה שגילה מאמה.
במקביל, שירה מספרת לגאיה על דיאנה.
בממלכות, סהארה דואגת לאחותה והיא מחליטה לצאת למסע לעולם האמיתי עם קריוס ובקטוס.
כשהם יורדים לבור האש (נקודת המעבר), אודי שניר הורס את הבור ורק סהארה מספיקה לעבור.
היא מתאחדת עם אחותה שמספרת לה שהיא עדיין מתכננת להרוג את תומאס.
בחג הברנג'לינה של הממלכות, תומאס מתכנן ארוחה לו ולאמה, אך אורי שולח לאמה הודעה דרך הטלפון של תומאס ואומר לה שהארוחה מבוטלת.
אורי נותן לאמה ספר, שעליו רשומה הכתובת שלו.
אמה מגיעה לביתו, אבל אז לילי מעלפת אותה.
אורי נותן לאמה שיקוי שגורם לה להתאהב בו, וכשהוא ותומאס מתווכחים, אמה עוברת לצִדו של אורי.
בעצתו של אורי, אמה מחליטה לכתוב עונה 7 לסדרה "הלוחם".
דיאנה וסהארה מנסות לתקשר עם אביהן זונדור קורפוס ביום הולדתו, והוא מספר להן שיש להן אח בכור: "אורנוס גלוריוס קורפוס" (ד"ר אורי קורן).
גאיה ושירה רוצות לספר לאמה על דיאנה וסהארה, אבל לפני שהן מספיקות דיאנה מכווצת אותן לתוך צנצנת עוגיות.
לילי מכינה שיקוי נוגד אהבה, ואורי נותן אותה לאמה בפקודתה של לילי.
בבר הבינג', תומאס מציע לאמה נישואין.
רן מציג לתומאס ואמה את סט הצילומים החדש, כולל סט של פונדק בי"ב הממלכות.
גונדור מאמן את אחיינו, גיליוס להיות אביר מסדר קונצרטה, ומגלה את קללת עשרים המכשפות.
במקביל, לילי מספרת לאורי על הקללה: עשרים מכשפות קיללו את תומאס בן השבוע שלא יוכל להתחתן עם בת ממלכות.
גונדור מגיע לפונדק חדש (סט הפונדק), שבמציאות נערכת בו מסיבת הרווקים.
גונדור מצליח לעבור בחור תולעת דרך בית השימוש, ומגיע למסיבת הרווקים.
הוא נפגש עם תומאס וסוגר איתו מעגל.
ומספר לאמה ולתומאס על הקללה.
דיאנה חוטפת את תומאס, ומקפיאה את סהארה שמנסה לעצור אותה.
גאיה מצליחה לשחרר אותה, והיא מתעמתת עם דיאנה.
רגע לפני שדיאנה הורגת את תומאס, אורי מגיע ומשכנע אותה לשחרר אותו.
אורי נותן לדיאנה את האבן שלו.
אורי מבקש מאחיותיו (דיאנה וסהארה) לסלוח לתומאס.
הם משלימים, ודיאנה משחררת את גאיה ושירה.
תומאס המדוכא בוחר לחזור לממלכות עם גונדור.
אמה מתאבלת על בריחתו של תומאס, אבל אז מגיעה אמא של אמה, רות, ומספרת לה שגונדור ואביו הביאו אותה אליה, וששמה האמיתי הוא מיאה.
גם גונדור נזכר ומספר זאת לתומאס.
אמה מגיעה לבקר את תומאס בממלכות, והם חוזרים לעולם האמיתי כדי להתחתן.
הרבנות לא מאשרת לחתן את אמה ותומאס, אבל אורי מציע רב שהוא חבר שלו, שמתגלה אחר כך כלילי.
החתונה מתחילה, ולילי מרעילה את בקבוקי היין שלהם.
בזמן שתומאס שר לאמה אחרי החופה, אורי מחליף את היין המורעל ביין רגיל.
אמה ותומאס שותים את היין, ולילי מספרת שהיא הרעילה את הכוס של אמה.
אמה מתמוטטת בזרועותיו של תומאס.
אמה מגיעה לאולפן ושם היא מוצאת את אורי גרוס שכותב סיפור על החיים שלה.
אמה מתחננת בפני אורי שישנה את החלטתו, והוא מוחק את הסוף שלו ובמקום כותב שאורנוס, דיאנה וסהארה משלבים את האבנים כדי לרפא את אמה.
אמה חוזרת לחיים, לילי גוערת באורנוס ולעומתה אמה מודה לאורי גרוס.
מיאה "אמה גרין" (ג'וי ריגר): יוצרת ותסריטאית הסדרה המצליחה "הלוחם".
יצרה את דמותו של תומאס כשהייתה בת שש, ועם הזמן הפכה דמותו למרכז סדרת הטלוויזיה המצליחה שיצרה, "הלוחם".
לאחר שהשחקן שמגלם את תומאס, יותם (שהוא גם בן הזוג של אמה) מקבל הצעת עבודה בחו"ל, אמה נאלצת להרוג את דמותו של תומאס.
בזמן ששידרו את הקטע שהוא מת בטלוויזיה, אמה בוכה על ציור של תומאס שאותו ציירה שהייתה קטנה, וזה מביא את תומאס לעולם האמיתי.
לאחר שעה, תומאס נוחת בדירתה של אמה.
היא וחבריה מנסים להסתיר אותו מן כל הסביבה, ומנסים לחקור כיצד להחזיר אותו לעולם הממלכות.
במהלך העונה מתאהבת בתומאס והם הופכים לזוג.
תומאס הרקולס קורנליוס בלאק (רן דנקר): הדמות הראשית בסדרת הטלוויזיה "הלוחם" שאותה אמה יצרה.
לוחם במסדר קונצרטה הקדושה, והאויב המושבע של דיאנה קורפוס.
היה בזוגיות עם סהארה קורפוס.
בא לעולם האמיתי כנגד כל הגיון.
לאחר שאמה מגלה שיותם בגד בה עם שירה וגאיה, עוזר לאמה במתיחה.
מתאהב באמה והם הופכים לזוג.
בסוף העונה הראשונה נחטף על ידי אודי שניר והחבורה החליפו אותו ביותם לפיד.
מגלה שאמה היא בעצם מיאה והם מתחתנים אמה מתה אך ניצלה על ידי דיאנה אוראנוס וסאהרה.
יותם לפיד (רן דנקר): השחקן הראשי בסדרה "הלוחם" שמגלם את דמותו של תומאס בלאק.
מקבל תפקיד בסדרה בלוס אנג'לס ובעקבות כך לא יוכל להמשיך לשחק בסדרה "הלוחם" ואמה הורגת את דמותו.
מתברר שהוא היה ברומן גם עם גאיה וגם עם שירה בו-זמנית שהיה עם אמה.
כנקמה, שירה, גאיה ואמה עובדות עליו ונפרדות ממנו.
עזר לאמה ליצור את סיפור הבדיה שתומאס הוא אחיו התאום.
בסוף העונה הראשונה עוזר לתומאס ולחבורה להחליף את תומאס בעצמו, לאחר שחטפו אותו, כדי לעבוד על אודי שניר.
גאיה שליטא-כץ (עצמה): גאיה היא שחקנית המגלמת בסדרה המצליחה "הלוחם" את דיאנה ואן קורפוס.
הייתה ברומן עם יותם כמעט שלושה חודשים.
יצרה את בקטוס, גרה עם שירה דיאנה וסהארה.
שירה נאור (עצמה): שירה היא שחקנית המגלמת בסדרה המצליחה "הלוחם" את סהארה ואן קורפוס.
הייתה ברומן עם יותם כחודש.
גרה עם גאיה, דיאנה וסהארה.
נוה צור (עצמו): נוה הוא שחקן המגלם בסדרה המצליחה "הלוחם" את גונדור.
לאחר שתומאס מגיע לעולם האמיתי, מתחפש לגונדור.
בסופו של דבר, הוא ותומאס הופכים לחברים טובים.
לירז "שיער" חבשוש (עדי חבשוש): חברתה הטובה של אמה ומעצבת השיער בהפקת הסדרה "הלוחם".
בסוף העונה הראשונה עוברת לעולם של הממלכות ביחד עם שולי ואמה.
חברה טובה של אמה (מיאה).
שולי "איפור" באום (טום באום): חברה הטוב של אמה והמאפר הראשי בהפקת הסדרה "הלוחם".
בסוף העונה הראשונה עובר לעולם של הממלכות ביחד עם לירז ואמה.
חבר טוב של אמה (מיאה).
יורש העצר של משפחת קורפוס.
בסוף העונה הציל את אמה עם דיאנה וסאהרה.
אודי שניר (דליק ווליניץ): מפיק טלוויזיה רודף בצע ופרסום העומד בראש חברת ההפקות "אודירן" ביחד עם רן שגב המפיק איתו את סדרת "הלוחם".
הדמות מוכרת גם מסדרות אחרות של אורי גרוס, ביניהן "השיר שלנו", "דני הוליווד" ו"תנוחי".
האנטגוניסט הראשי של עונה 1. גילה על תומאס ורצה להשתמש בו על מנת להרוויח ממנו כסף, וחטף אותו בסוף עונה 1, אלא שאמה, יותם, שולי, לירז ונוה הצילו אותו.
רן שגב (ציון אשכנזי): מפיק טלוויזיה העומד בראש חברת ההפקות "אודירן" ביחד עם אודי שניר המפיק את הסדרה "הלוחם".
הוא אחיו של רם שגב, העוזר של אודי שניר.
האנטגוניסט המשני של עונה 1 לאחר פיטוריו של אודי רן הופך למנכל "אודירן".
דיאנה מרגרט לואיזה ואן קורפוס (גאיה שליטא כץ): האחות המרושעת של סהארה, הרוצה לנקום את מות אביה (זונדור ואן קורפוס) אותו תומאס הרג.
במהלך העונה הראשונה מגלה מסהארה וגונדור שתומאס חי, ומתכננת כיצד להרוג אותו.
בסוף עונה 1 עומדת להרוג אותו כנקמה על מות אביה.
בעונה 2 גרה עם שירה גאיה וסהארה.
בפרק 11 מגלה שיש אבן שלישית בקשר לנבואת ספרולינה ושיש לה אח שקוראים לו אורי (אורנוס ואן קורפוס).
הצילה את אמה יחד עם סאהרה וארנוס.
סהארה ואן קורפוס (שירה נאור): האחות הטובה של דיאנה ובת-זוגו לשעבר של תומאס מאוהבת בתומאס ולא רצה שהיו ימות, אחותו של אורנוס ואן קורפוס (ד"ר אורי קורן),גרה עם שירה גאיה ודיאנה.
הצילה את אמה יחד עם דיאנה ואורנוס.
גונדור (נווה צור): ידידו ועוזרו הנאמן של תומאס בלאק, שלאחר "מות תומאס" מגלה ביחד עם סהארה שתומאס חי.
חלם בלילה על לירז והתאהב בה.
צייר אותה במערה, הוא מכנה אותה הנסיכה "נווה" מגיע לעולם האמיתי דרך דלת השירותים של "בית המרזח".
קריוס (דניאל גרנט): הדמות שיצרה שירה ביחד עם גאיה, על מנת שיגיע לעולם הממלכות בדיוק כמו תומאס ושיהיה בן זוגה של שירה.
לוחם שמצטרף לצד של דיאנה.
בקטוס (אלישע בנאי): הדמות שיצרה גאיה ביחד עם שירה, על מנת שיגיע לעולם הממלכות בדיוק כמו תומאס ושיהיה בן זוגה של גאיה.
לילי קורן (אולה שור-סלקטר): אמו של ד"ר אורי קורן (אוראנוס ואן קורפוס).
מנהלת חנות העתיקות שבה עובד תומאס.
מנסה להרוג את תומאס הייתה בהריון מזונדור.
שניצלה על ידי בנה אוראנוס דיאנה וסאהרה.
האנטיגוניסטית הראשית של עונה 2.
רותי גרין (אורלי זילברשץ): אימה של אמה, בפרק 22 של העונה 2 מגלים שהיא לא אמא שלה אלא גידלה אותה מפני שאמה שקוראים לה מיאה היא בת הממלכות.
מג'דרה (עינת שרוף) (עונה 2): מגדת עתידות, פוגשת את שירה וגאיה.
דמות זו מופיעה בסדרה נוספת של אורי גרוס, "Oboy" מגלה לתומאס מה יקרה לו בחתונה.
מיה דגן (עונה 1): בתפקיד עצמה.
שיחקה גם בסדרה אחרת של אורי גרוס, "השיר שלנו".
גיא פינס (בתפקיד עצמו) (עונה 1): כתב בידור, יותם מספר לו את הסקופ שכביכול הוא ותומאס אחים.
ניק (רמי שטרן) (עונה 1): עובד באולפני אודירן.
עוזר לאודי באמצעות אפליקציה לגלות על תומאס.
מגי טביבי (עונה 1): פליטת ריאליטי "האח הגדול".
גונדור, דיאנה וסאהרה עושים הרבה לייקים לפוסטים שלה בטלפון של לירז.
עדי ביטי (בתפקיד עצמה) (עונה 1): שרה שיר מיוחד לכבוד מותו של תומאס בסדרה.
ירדן הראל (עונה 1): כתבת בידור וטלוויזיה.
מופיעה מספר פעמים לאורך העונה.
ורטהיימר (יגאל שילון) (עונה 2): איש עסקים ובעל שליטה בחברת "אודירן".
לי בירן (עונה 2): שחקן ומוזיקאי.
פוגש את דיאנה בתל אביב וחושב שהיא גאיה.
אורי גרוס (עונה 2): כותב העלילה של אמה פגשה אותו לאחר שמתה והוא שינה את העלילה והחיה אותה
קונצרטה: אם האלילות ויוצרת 12 הממלכות.
ספירולינה: אלילת הנבואה אמה קונצרטה זרקה אותה למערה כיוון שהתאהבה באביר בן תמותה ראשו של האביר נכרת והיא נזרקה למערה בה שרדה 49 ימים ללא אוכל ומים אלה בעזרת האהבה שבהם כתבה נבואה על עתידם של הממלכות ביום 50 ספירולינה מתה.
ברז'לינה: האלילה ה-7, אלילת האהבה וביום מותה הוכרז חג הברנז'לינה (יום האהבה) נהוג לצייר על המצח לב באותו יום.
ליביאנה- לא ידועה עליה כלל אך נאמר בסדרה הפתגם "אתה נראה כמו זקנה בתולה ביום הליביאנה".
פונניט: לא ידועה אך מוזכרת באחת הפעמים שדיאנה ניסה לחסל את תומאס.
בתחילת כל פרק יש ציטוט שמוקלד במסמך וורד במחשב:
(בעונה)ציטוט בתחילת פרק11"כל מה שאתה יכול לדמיין - אמיתי"
(פבלו פיקאסו)22"יש שלושה סוגי אנשים:
(לאונרדו דה וינצ'י)33הארי:תגיד לי דבר אחרון, כל זה אמיתי?
או שזה קורה רק בתוך הראש שלי?
ברור שזה קורה בתוך הראש שלך הארי.
אבל למה, תגיד לי, זה אומר שזה לא אמיתי?
(הארי פוטר ואוצרות המוות, עמוד 543)44"יצירה שאדם נושא בתוכו, תמיד יפה יותר מזו שהוא כותב"
(אלפונס דודה)55אליס:"אין טעם לנסות, אי אפשר להאמין בדברים בלתי אפשריים!"המלכה הלבנה:"פשוט אין לך הרבה ניסיון.
התאמנתי בזה חצי שעה כל יום.
לפעמים הצלחתי להאמין בשישה דברים
בלתי אפשריים עד ארוחת הבוקר."
(סלבדור דאלי)77"אם בפרק החמישי זה מתחיל לשעמם,
(ריימונד צ'נדלר)88"החיים הם אמנות של ציור ללא מחק."
(ג'ון גארדנר)99"לשקר יש פרחים, אבל אין לו פרי"
(פתגם אפריקאי)1010"תזכור ג'רי, זה לא שקר -
אם אתה לא מאמין בזה"
(ג'ורג' קוסטנזה, "סיינפלד", עונה 6 פרק 16)1111אין שום טעם לחזור לאתמול,
כי אז הייתי אדם שונה."
(אליס בארץ הפלאות)1212"האמת והבדיה אינן עומדות זו מול זו.
שכנות טובות הן, המתעניינות זו בשלומה של זו,
ומשאילות זו לזו דברים נחוצים."
(מאיר שלו, "יונה ונער")1313"אנשים לא מאמינים לשקרים כי הם חייבים,
(מלקולם מרגרידג')1414"זה מדהים שבכל יום כמות החדשות בעולם
(ג'רי סיינפלד)1515"דרמה טובה היא כמו החיים,
(אלפרד היצ'קוק)1616"הארי, מה שקרה בינך לבין
פרופסור קווירל הוא סוד מוחלט,
כך שבאופן טבעי כל בית הספר יודע על זה."
(אלבוס דאמבלדור, הארי פוטר ואבן החכמים)1717"מה אם הכל אשליה וכלום לא קיים?
במקרה כזה בטוח שילמתי יותר
(וודי אלן)1818"כל אחד יכול לביים,
אבל יש רק 11 תסריטאים טובים"
מעניין אם החליפו אותי בלילה?!"
(לואיס קרול, הרפתקאות אליס בארץ הפלאות)2020"אנשים לא מפסיקים להתאהב כשהם מזדקנים,
הם מזדקנים כשהם מפסיקים להתאהב."
(גבריאל גרסיה מארקס)2121"לסיפורי אהבה אמיתיים לעולם אין סוף"
(ריצ'רד באך)2222"ההפתעה היא מבחנה של הגבורה"
(אריסטו)2323"לכל בעיה יש פתרון, שאם לא כן - לא הייתה בעיה."
(אלברט איינשטיין)2424"את הסוף הטוב שלי, אמה.
(תומאס קורניליוס בלק, עונה 1, פרק 24)
גיבור הוא אדם אמיתי או דמות בדיונית ראשית אשר זוכה להערצה או אידיאליזציה עקב ביצוע מעשה יוצא דופן וראוי לשבח אותו הוא/היא ביצע/ה לעיתים רבות באומץ רב.
הגיבורים מתוארים בדרך כלל כאנשים המפגינים אומץ רב, יושרה ואלטרואיזם בזמנים קשים.
הם עשויים להחזיק ביכולות או כישרונות יוצאי דופן, אבל מה שמייחד אותם כגיבורים הוא הנכונות שלהם להשתמש בתכונות הללו על מנת לעשות את הדבר הנכון, לעיתים קרובות תוך כדי סיכון אישי או הקרבה עצמית.
היכולות הללו אינן רק פיזיות, אלא גם כוחות נפשיים ורוחניים.
גיבורים מיתולוגיים – דמויות אגדיות מהמיתולוגיה והפולקלור.
דוגמאות לגיבורים מיתולוגיים יכולים לכלול את אכילס, איפיגניה והרקולס.
גיבורים ספרותיים – גיבורים בספרות שעוברים לרוב מסע של גילוי עצמי.
דוגמאות לגיבורים ספרותיים יכולים לכלול הן גיבורים בספרות הקלאסית כמו אנה קארנינה, סינבד, רובין הוד, הארי פוטר, פרודו באגינס, דון קיחוטה, שרלוק הולמס, וז'אן ולז'אן והן גיבורי על בדיוניים כמו סופרמן, ספיידרמן, באטמן, וונדר וומן וקפטן אמריקה.
גיבורים היסטוריים – אישים בולטים בהיסטוריה שזכו להערצה רבה על מנהיגותם, אומץ לבם או תרומתם העצומה לחברה.
לעיתים רבות מדובר במנהיגים צבאיים, ממציאים או אישים שהובילו לשינוי מהותי בחברה.
דוגמאות לגיבורים היסטוריים יכולים לכלול את ג'ואן ד'ארק, ג'וזפה גריבלדי, סופי שול, אלווין יורק, אודי מרפי, צ'אק ייגר, אלן טיורינג, ראול ולנברג, וצ'יון סוגיהרה, רוזה פארקס ונלסון מנדלה.
גיבורים מודרניים – אישים בולטים בהווה שזכו להערצה רבה על מנהיגותם, אומץ לבם או תרומתם העצומה לחברה.
דוגמאות לאנשים שניתן להגדיר כגיבורים מודרניים יכולות לכלול את מלאלה יוספזאי ואילון מאסק.
גיבור אמריקאי היא סדרת טלוויזיה אמריקאית ששודרה במקור ברשת ABC בין השנים 1981 עד 1983. בסדרה, אשר נוצרה על ידי המפיק סטיבן ג'יי קאנל, מככבים ויליאם קאט, רוברט קאלפ, וקוני סלקה.
בישראל הסדרה שודרה בערוץ הראשון בשנות השמונים.
ראלף הינקלי (מגולם על ידי ויליאם קאט) הוא מורה בבית ספר תיכון בלוס אנג'לס.
במהלך טיול בית ספר ראלף נתקל בחוצנים אשר מעניקים לו חליפה מיוחדת שמקנה לו כוחות על אנושיים שונים, כולל את היכולת לעוף, את היכולת להיות בלתי נראה, ויכולות טלקינזיס.
עם זאת, ראלף מאבד את מדריך ההוראות לחליפה, והדבר מוביל לסדרה של סיטואציות קומיות כאשר ראלף לומד כיצד לשלוט ביכולות החדשות שלו על ידי ניסוי וטעייה.
ראלף חובר לסוכן ה-FBI ביל מקסוול (מגולם על ידי רוברט קאלפ), אשר הופך לשותפו במאבק בפשע.
ויליאם קאט - בתפקיד ראלף הינקלי
רוברט קאלפ - בתפקיד ביל מקסוול
קוני סלקה - בתפקיד פאם דיווידסון
פיי גרנט - בתפקיד רונדה בלייק
מייקל פארה - בתפקיד טוני ויליקנה
גוינס - בתפקיד סיילר ג'ונסון
דון סרוונטס - בתפקיד פאקו רודריגז
ויליאם בוגרט - בתפקיד לס קרלייל
שיר הפתיחה של הסדרה, "Believe It or Not" , נכתב על ידי סטיבן גייר , הולחן על ידי מייק פוסט ובוצע על ידי ג'ואי סקארברי .
השיר הפך ללהיט והגיע למקום השני במצעד הפזמונים האמריקני במהלך 1981.
בעונה 8 של סדרת הטלוויזיה "סיינפלד", בפרק 15 ("הסוזי"), במשיבון של ג'ורג' מנוגנת פרודיה על שיר הפתיחה של הסדרה.
גיבור אוקראינה (באוקראינית: Герой України) הוא העיטור האזרחי הגבוה ביותר שניתן באוקראינה.
העיטור מוענק על ידי נשיא אוקראינה.
העיטור נוסד על ידי נשיא אוקראינה ליאוניד קוצ'מה ב-1998, וניתן לומר שהוא ממשיך את העיטורים גיבור ברית המועצות וגיבור העמל הסוציאליסטי שניתנו בברית המועצות לפני נפילתה.
העיטור ניתן בשתי תצורות שונות: העיטור האזרחי, בשם מסדר המדינה (באוקראינית: Орден Держави, בקיצור: OS), והעיטור הצבאי, מסדר כוכב הזהב (באוקראינית: «Орден «Золота Зірка, בקיצור OGS).
לפני נפילת ברית המועצות, ניתנו לאזרחי אוקראינה הסובייטית (בתוך שאר אזרחי ברית המועצות) עיטורים סובייטיים, כשהגבוהים שבהם היו גיבור ברית המועצות (נוסד 1934) וגיבור העמל הסוציאליסטי (נוסד 1938), ניתן לראות בהם את הקודמים לעיטור גיבור אוקראינה, העיטורים הסובייטיים ניתנו לרוב בהקשרים צבאיים, עם חריג בולט של טייסי החלל הסובייטים.
לאחר קריסת ברית המועצות, במרבית הרפובליקות לשעבר ייסדו עיטורים מחליפים לאלו הסובייטים.
העיטור הוסדר לראשונה ב־1998 בידי נשיא אוקראינה (צו נשיאותי מספר 944/98), וכלל תיאור של סמלי העיטור, תנאי הענקה וזכויות הנלוות.
לאחר חקיקת חוקי המדינה על עיטורים בשנת 2000 ופירוטי רגולציה מאוחרים יותר, הובהרו קריטריוני ההענקה והליכי המינוי.
על־פי החוק האוקראיני נוצרו שתי מדליות נפרדות כדי להבחין בין שתי הבחנות התואר.
לשתיהן מאפיינים משותפים: רצועת הבד באורכה כ־45 מ"מ וברוחבה כ־28 מ"מ, המחולקת שווה לשני פסים לאורך — פס כחול משמאל ופס צהוב מימין, בהתאמה לצבעי דגל אוקראינה.
מהרצועה נתלית יחידת מתלה (suspension device) המחברת למדליה; שני חלקי המתלה והמדליה מיוצרים מזהב.
על גבי גב כל מדליה חרוטים שם העיטור ומספר ההענקה.
מתחת לרצועת מדליית כוכב הזהב נמצא מתלה מוזהב שעליו חריטת טריז (Tryzub), סמל ההצטיינות המייצג את סמל המדינה של אוקראינה.
המדליה עצמה מעוצבת ככוכב בעל חמש נקודות, כשהרוחב בין קצות הנקודות עומד על כ־35 מ"מ, והיא מוצבת בתוך זר עלי אלון; בתוך הכוכב הגדול חרוטים שני כוכבים קטנים נוספים.
לעומת זאת, מדליית עיטור המדינה מציגה על פניה את הנסיך ולדימיר מקייב (סנט ולדימיר) המונח על רקע זר עלי אלון.
גודלה של מדליה זו כ־35 מ"מ בגובה וכ־36 מ"מ ברוחב.
בנוסף למדליה הרשמית, הוענק למקבלי התואר גם עותק לבישה לשימוש פומבי.
לעותק הלבישה יש עיצוב יחיד — בהשראת מדליית גיבור ברית המועצות — כאשר הסרט האדום הוחלף ברצועת כחול־צהוב; הטריז ממוקם במרכז הכוכב.